b'\n_START_ARTICLE_\nAgnes Obel\n_START_SECTION_\nHenkil\xc3\xb6historia\n_START_PARAGRAPH_\nAgnes Obel syntyi vuonna 1980 K\xc3\xb6\xc3\xb6penhaminassa. H\xc3\xa4n ja h\xc3\xa4nen nuorempi veljens\xc3\xa4 kasvoivat ep\xc3\xa4tavallisessa ymp\xc3\xa4rist\xc3\xb6ss\xc3\xa4 is\xc3\xa4ns\xc3\xa4 kanssa, jolla oli kolme lasta edellisest\xc3\xa4 suhteestaan. Obel ker\xc3\xa4si mielell\xc3\xa4\xc3\xa4n outoja esineit\xc3\xa4 ja soittimia. H\xc3\xa4nen perheens\xc3\xa4 oli musikaalinen, ja h\xc3\xa4n oppi soittamaan pianoa hyvin nuorena. H\xc3\xa4nen \xc3\xa4itins\xc3\xa4 soitti pianolla Bart\xc3\xb3kia ja Chopinia. Lapsena Obel ammensi vaikutteita Jan Johanssonin lauluista, jotka ovat eurooppalaisia kansans\xc3\xa4velmi\xc3\xa4 jazztyyliin esitettyn\xc3\xa4. N\xc3\xa4ill\xc3\xa4 on ollut suuri vaikutus Obelin omaan musiikkiin. _NEWLINE_Agnes Obel k\xc3\xa4vi Det frie gymnasium -vapaalukiota, muttaj\xc3\xa4tti kuitenkin koulunk\xc3\xa4ynnin pian. _NEWLINE_Seitsem\xc3\xa4n vuoden i\xc3\xa4ss\xc3\xa4 Obel soitti bassokitaraa yhtyeess\xc3\xa4, joka esiintyi festivaaleilla ja \xc3\xa4\xc3\xa4nitti vain joitakin lauluja. H\xc3\xa4nell\xc3\xa4  oli pieni rooli Thomas Vinterbergin lyhytelokuvassa Drengen der gik bagl\xc3\xa6ns (\xe2\x80\x9dPoika joka kulki takaperin\xe2\x80\x9d) vuodelta 1995._NEWLINE_My\xc3\xb6hemmin, muusikko-tuottaja Elton Theanderin my\xc3\xb6t\xc3\xa4vaikutuksella, Obel perusti k\xc3\xb6\xc3\xb6penhaminalaisyhtyeen Sohio. H\xc3\xa4n debytoi sooloartistina levyll\xc3\xa4\xc3\xa4n Philharmonics vuonna 2010._NEWLINE_Obel kirjoittaa, soittaa, laulaa ja tuottaa itse kaiken materiaalinsa. H\xc3\xa4n on saanut vaikutteita muun muassa seuraavilta artisteilta: Roy Orbison, Joni Mitchell, PJ Harvey, Claude Debussy, Maurice Ravel ja Erik Satie._NEWLINE_Agnes Obel asuu Berliinin Neuk\xc3\xb6llnin kaupunginosassa avomiehens\xc3\xa4 Alex Br\xc3\xbcelin kanssa.'